FUQAROLIK HOLATI DALOLATNOMALARINI QAYD ETISh QOIDALARIGA O‘ZGARTIRISh VA QO‘ShIMChALAR KIRITISh TO‘G‘RISIDA (O‘ZBEKISTON RESPUBLIKASINING “ADLIYA ORGANLARI VA MUASSASALARI FAOLIYATI TAKOMILLAShTIRILIShI MUNOSABATI BILAN O‘ZBEKISTON RESPUBLIKASINING

O‘zbekiston Respublikasining “Adliya organlari va muassasalari faoliyati takomillashtirilishi munosabati bilan O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida” 2010-yil 14-sentabrdagi O‘RQ-255-sonli Qonuniga muvofiq hamda fuqarolik holati dalolatnomalarini qayd etish tartibini takomillashtirish maqsadida Vazirlar Mahkamasi qaror qiladi:
 1. Vazirlar Mahkamasining 1999-yil 12-apreldagi 171-son qarori (O‘zbekiston Respublikasi QT, 1999-y., 4-son, 18-modda) bilan tasdiqlangan Fuqarolik holati dalolatnomalarini qayd etish qoidalariga ilovaga muvofiq o‘zgartirish va qo‘shimchalar kiritilsin.
 2. Mazkur qarorning bajarilishini nazorat qilish O‘zbekiston Respublikasi adliya vaziri R.A. Muhitdinov zimmasiga yuklansin.
 1. 13-bandda:
 birinchi xatboshidagi “tug‘ilish, o‘lim, nikoh tuzish, nikohdan ajralish, otalikni belgilash” so‘zlari “o‘lim” so‘zi bilan almashtirilsin;
 ikkinchi xatboshidagi “fuqarolik holati dalolatnomalarini” so‘zlari “o‘limni” so‘zi bilan almashtirilsin.
 2. 18-bandda:
 birinchi xatboshiga “ariza” so‘zidan keyin “yoxud nikohda bo‘lmagan onaning arizasi” so‘zlari qo‘shilsin;
 to‘rtinchi xatboshiga “vazni, bo‘yi” so‘zlari qo‘shilsin.
 3. 25-band quyidagi tahrirda bayon qilinsin:
 “25. Ota-onasining pasportlariga ichki ishlar organlari tomonidan bola to‘g‘risidagi ma’lumotlar: familiyasi, ismi, ota ismi, jinsi, tug‘ilgan yili, kuni, oyi yozib qo‘yiladi”.
 4. 63-bandga quyidagi tahrirdagi xatboshi qo‘shilsin:
 “Farzandlikka olinayotgan bolaning tug‘ilganligi to‘g‘risidagi yozuvlar daftariga zarur o‘zgartirishlar FHDYo organlari tomonidan, farzandlikka olish to‘g‘risidagi qaror chiqqan kundan boshlab o‘n kun mobaynida kiritiladi. FHDYo organiga ko‘rsatib o‘tilgan muddat tugagandan keyin murojaat qilingan taqdirda farzandlikka olish to‘g‘risidagi qarorning haqiqiyligini tasdiqlaydigan hujjat taqdim etiladi”.
 5. 74-bandning ikkinchi xatboshiga “O‘zbekiston Respublikasining Oila kodeksi 13-moddasi beshinchi bo‘limida ko‘rsatilgan holatlar bundan mustasno” so‘zlari qo‘shilsin.
 6. 119 va 120-bandlar quyidagi tahrirda bayon qilinsin:
 “119. Oila kodeksining 47-moddasiga binoan nikoh fuqarolik holati dalolatnomalarini qayd etish organida nikohdan ajratish qayd etilgan kundan boshlab to‘xtatiladi.
 120. FHDYo organi sud qarori asosida er-xotinlardan birining arizasiga binoan nikohdan ajratish to‘g‘risidagi dalolatnoma yozuvini qayd etadi va nikohdan ajratish to‘g‘risidagi guvohnomani beradi.
 Er-xotinlarning shaxsini tasdiqlovchi pasportlar yoki boshqa hujjatlarga nikohdan ajratilganlik to‘g‘risida FHDYo organi tomonidan shtamp qo‘yiladi.
 Ushbu Qoidalar 1998-yil 1-sentabrgacha va 2010-yil 15-sentabrdan boshlab qonuniy kuchga kirgan sud qarorlariga nisbatan qo‘llanadi”. 
 7. 121-bandda:
 quyidagi mazmundagi ikkinchi xatboshi qo‘shilsin:
 “2010-yil 15-sentabrdan boshlab qonuniy kuchga kirgan nikohdan ajratishni qayd etish respublika sudlari qarorlari bilan er-xotindan birining yashash joyidagi FHDYo organi tomonidan amalga oshiriladi”;
 ikkinchi, uchinchi va to‘rtinchi xatboshilar tegishli ravishda uchinchi, to‘rtinchi va beshinchi xatboshilar deb hisoblansin;
 beshinchi xatboshiga quyidagi mazmundagi jumla qo‘shilsin:
 “Nikohdan ajratish to‘g‘risidagi dalolatnomadagi yozuvlarga qo‘shimchalar kiritish va nikohdan ajratilganligi to‘g‘risidagi guvohnomani berish, shuningdek tomonlardan birining ishonchnoma asosida harakat qiluvchi o‘z vakili orqali berilgan arizasi bo‘yicha ham amalga oshirilishi mumkin. Bunda ariza va ishonchnoma notarial tasdiqlangan bo‘lishi kerak”.
 8. 192 — 197, 200-bandlar o‘z kuchini yo‘qotgan deb hisoblansin.
 9. 198-199-bandlar quyidagi tahrirda bayon qilinsin:
 “198. O‘lik tug‘ilgan bola to‘g‘risidagi dalolatnoma yozuvini rasmiylashtirishda tug‘ilganlik haqidagi dalolatnoma yozuviga ma’lumotlar o‘lim haqidagi tibbiy guvohnoma bo‘yicha kiritiladi.
 199. Tirik tug‘ilib, ammo hayotining birinchi haftasida o‘lgan bolaga nisbatan o‘lim haqidagi dalolatnoma yozuviga ma’lumotlar perinatal o‘lim haqidagi tibbiy guvohnoma asosida kiritiladi”.
 10. Quyidagi mazmundagi 2061-band qo‘shilsin:
 “2061. Ota-onasi bo‘lmagan taqdirda, voyaga etmagan shaxslarga yoki pasport olishmagan shaxslarga tug‘ilganlik haqidagi takroriy guvohnomalar ushbu shaxsning fotosurati yopishtirilgan, yashash joyidagi fuqarolarni o‘zini o‘zi boshqarish organi yoki mazkur shaxs ta’lim olayotgan ta’lim muassasasi tomonidan berilgan ma’lumotnoma asosida beriladi”.